CELEX: 62011CN0245
Language: sk
Date: 2011-05-23 00:00:00
Title: Vec C-245/11: Návrh na začatie prejudiciálneho konania, ktorý podal Asylgerichtshof (Rakúsko) 23. mája 2011 — K/Bundesasylamt

10.9.2011   
            
            
               SK
            
            
               Úradný vestník Európskej únie
            
            
               C 269/21
            
         Návrh na začatie prejudiciálneho konania, ktorý podal Asylgerichtshof (Rakúsko) 23. mája 2011 — K/Bundesasylamt
   (Vec C-245/11)
   2011/C 269/40
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Asylgerichtshof
   
      Účastníci konania pred vnútroštátnym súdom
   
   
      Žalobkyňa: K
   
      Žalovaný: Bundesasylamt
   
      Prejudiciálne otázky
   
   
               1.
            
            
               Má sa článok 15 nariadenia 343/2003 (1) vykladať tak, že sa členský štát, ktorý nie je v zmysle ustanovení článkov 6 až 14 tohto nariadenia zodpovedný za vedenie konania žiadateľky o udelenie azylu, stane zodpovedným v prípade, ak sa konanie týka ťažko chorej nevesty ohrozenej z kultúrnych dôvodov alebo maloletých vnúčat, ktoré sú z dôvodu ťažkej choroby nevesty závislé od pomoci a žiadateľka o udelenie azylu je ochotná a spôsobilá nevestu alebo vnúčatá podporiť? Platí uvedené aj vtedy, ak členský štát, ktorý by bol zodpovedný v zmysle článku 15 ods. 1 druhej vety nariadenia 343/2003 nedožiadal iný členský štát?
            
         
               2.
            
            
               Má sa článok 3 ods. 2 nariadenia 343/2003 vykladať tak, že sa členský štát, ktorý by nebol zodpovedný, stane za okolností uvedených v bode 1 obligatórne zodpovedným, ak by zodpovednosť určená podľa ustanovení nariadenia 343/203 porušovala článok 3 a článok 8 Európskeho dohovoru o ochrane ľudských práv a základných slobôd (ďalej len „Dohovor“) [článok 4 alebo článok 7 Charty základných práv Európskej únie (ďalej len „Charta“)]? Možno v takomto prípade pri spornom výklade a uplatnení článku 3 alebo článku 8 Dohovoru (článok 4 alebo článok 7 Charty) použiť obšírnejšie pojmy „neľudské zaobchádzanie“ alebo „rodina“, ktoré sa odchyľujú od judikatúry Európskeho súdu pre ľudské práva?
            
         
      (1)  Nariadenie Rady (ES) č. 343/2003 z 18. februára 2003 ustanovujúce kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov; Ú. v. EÚ L 50, s. 1; Mim. vyd. 19/006, s. 109.